माल गोदाम रोड न बनने से शहर में घुस रहे ट्रक
मालगोदाम रोड न बनने से बीच शहर से गुजरते माल के भरे ट्रक।
मुख्यमंत्री अधोसंरचना से बजट मिला फिर भी नहीं की सड़क बनाने की पहल
भास्कर संवाददाता | मुरैना
शिकारपुर के रेलवे माल गोदाम से लेकर नेशनल हाईवे तक की दो किलोमीटर लंबी सड़क संकट में फंस गई है। इस सड़क को बनाने के लिए मुख्यमंत्री अधोसंरचना के बजट से पांच करोड़ रुपए नगर निगम ने इसके लिए दिए थे, लेकिन अब वह राशि वीआईपी रोड के लिए दी गई है। इसलिए अब शिकारपुर माल गोदाम रोड कब बनेगी, यह कुछ निश्चित नहीं है। इस चक्कर में शहर का ट्रैफिक न केवल चरमराया है, बल्कि हादसे भी वे ट्रक कर रहे हैं जो बीच शहर से रेलवे स्टेशन पर माल लोड करने के ले जाते हैं और अनलोड होने वाले माल को लेकर अपने गोदामों पर जाते हैं।
तीन साल से बनकर तैयार है माल गोदाम प्लेटफार्म: रेलवे ने शिकारपुर के पास माल गोदाम प्लेटफार्म सवा करोड़ रुपए की लागत से वर्ष 2012 में बनवाया था। उद्देश्य था कि शहर के बीच से इस माल को ढोने वाले ट्रक न गुजरें। रेलवे ने तब सवा करोड़ रुपए खर्च करके यह प्लेटफार्म बनवा दिया, लेकिन उस प्लेटफार्म पर मालगाड़ियां नहीं रोकी जा रही हैं।
ननि के सम्मेलन में पास हो चुका है प्रस्ताव: माल गोदाम रोड बनवाने सड़क को बनवाने का बिंदु नगर निगम के सम्मेलन में पास हो चुका है। हालांकि सम्मेलन में विरोधी पार्षदों ने कहा कि सभापति अनिल गोयल की फैक्टरी माल गोदाम रोड की तरफ है, इसलिए वे इस रोड को बनवाने पर जोर दे रहे हैं। तब सभापति ने कह दिया था कि यह शहर की प्रमुख समस्या ट्रकों से होने वाले हादसों को रोकने के लिए बनाई जाना है।
सड़क हर हाल में बनवाएंगे
शिकारपुर माल गोदाम रोड को बनवाने का बिंदु प्रथम सम्मेलन में पास किया है और इसका संकल्प हो गया है तो इसे हम हर हाल में बनवाएंगे। जहां तक बजट का सवाल है तो उसके बारे में विचार किया जाएगा कि पैसा किस मद से लेंगे। अनिल गोयल, सभापति नगर निगम मुरैना
समस्या
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva npi_Deva